proxectonos/corpus_dominio_legal_administrativo_tmp huggingface dataset:
24/05/2013 | Administración LocalMunicipal
Cabanas
Modificación regulamento utilización instalacións deportivas

Aprobado inicialmente o polo Pleno da Corporación en sesión realizada en data 27 de marzo de 2013, a modificación do regulamento de utilización das instalacións deportivas do concello de Cabanas, de acordo co establecido no artigo 49 da Lei 7/1985 do 2 de abril, ábrese un período información pública polo prazo de trinta días, contados a partir da publicación deste anuncio no B. O. P., para que os interesados no procedemento poidan examina-lo expediente na Secretaría do Concello e formula-las alegacións que estimen pertinentes. No caso de que non se presentaren reclamacións no prazo anterior, o acordo adoptado entenderase definitivamente aprobado, segundo o establecido no artigo 49 da Lei 7/1985, de 2 de abril. Cabanas, 22 de abril de 2013. O Alcalde Asdo.: Germán Castrillón Permuy
24/05/2013 | Administración LocalMunicipal
As Pontes de García Rodríguez
Aperturas
Exposición pública solicitude licenza de actividade suxeita a avaliación de incidencia ambiental

Fettah Romelia Toboso Terrones, S. L., solicitou desta Alcaldía licenza municipal de actividade para planta de tratamento de residuos non perigosos e residuos perigosos (RAEE) a emprazar no polígono industrial dos Airios, sector 2, parcela 7, nave E. Cumprindo co disposto no punto 3º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no Boletín Oficial da Provincia ou Diario Oficial de Galicia, co fin de que poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 2 de maio de 2013 O concelleiro delegado da Área de Facenda, Urbanismo e Coordinación do Goberno Asdo.: Antonio Alonso Román
24/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41612. Peche de parcela

Carmen Martínez González, con DNI XXXXXXXXX e enderezo Camiño da Pontegrande, 16, solicita de Augas de Galicia a autorización de obras no lugar de A Pontegrande, parroquia de Santa María de Neda (Santa María), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41612. As obras solicitadas consisten no peche de parcela mediante bloque de formigón e celosía, con dúas portas de acceso na fronte da finca e bloque e malla metálica no resto da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 09 de maio de 2013 O xefe do servizo territorial Antonio López Grueiro
24/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.40500 Solicitude de concesión de augas públicas presentada por Mª Lucía Pazos Balado en representación da denominada Comunidade de Usuarios da Traída da Mota - Santo Estevo do Campo (Arzúa)

Expediente: DH. A15.40500 Laura Georgiana Viamontes Sanchez de Cueto, co DNI XXXXXXXXX, en representación da denominada Comunidade de Usuarios da Traída da Mota-Santo Estevo do Campo, solicita de Augas de Galicia a concesión administrativa dun aproveitamento de augas coas seguintes características: SOLICITANTE: Comunidade de Usuarios da Traída da Mota-Santo Estevo do Campo CAUDAL: 0,3 litros/segundo DESTINO: Doméstico e gandeiro ORIXE: Manancial na parcela catastral 1273 polígono 40 LUGAR: Chousa da Mota PARROQUIA: Campo (Santo Estevo) CONCELLO: Arzúa (A Coruña) Solicita a concesión de augas e legalización das instalacións dun aproveitamento que abastece a diversas vivendas nas aldeas de Outeiro, Lameiro, A Igrexa, O Pazo, O Gandarón, Fucarelos, As Cinco Calles e Goimil. A orixe da auga é un manancial captado a unha profundidade aproximada de 10 m mediante galería soterrada de mampostería de pedra, que leva a auga ata unha arqueta non visitable. Dende este punto, é transportada mediante tubaxe de PVC ata o depósito de almacenamento situado nas proximidades. Este depósito está soterrado e ten forma cúbica, con dimensións exteriores de 9,1 x 4,5 m en planta e altura de 3,25 m. Á saída do depósito, a auga chega ata dúas arquetas consecutivas e, dende a ultima arqueta, parte a tubaxe xeral de abastecemento en PVC e diámetro variable segundo os tramos ata os puntos de consumo. Ademais, se solicita autorización para realización de obras de mellora na rede existente consistentes en: - Unha nova caseta de reparto dotada de repartidor, equipo de cloración, depósitos individuais de 2000 litros de capacidade e dende estes unha tubaxe para cada usuario. A edificación terá unhas dimensións en planta de 27,7 x 5,25 m e unha altura variable entre 2,7 m e 2,4 m. - Preténdese ademais variar o trazado da rede de abastecemento, de xeito que o novo trazado discorra case na súa totalidade por cunetas de estradas. Empregaranse tubaxes de polietileno de 75 e 40 mm de diámetro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na rúa Tomiño, número 16 - baixo, en Santiago de Compostela onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013 O Xefe de Servizo Territorial Jose Borja Jordi Tarraguel
24/05/2013 | Administración LocalMunicipal
Vedra
Secretaría-Intervención
Licitación contratación do servizo de reparación e mantemento de material da iluminación do Concello de Vedra

Licitación contratación do servizo de reparación e mantemento de material da iluminación pública do Concello de Vedra 1) Entidade adxudicadora: datos xerais e datos para a obtención da información a) Organismo: Concello de Vedra b) Dependencia que tramita o expediente: Secretaría c) Obtención de documentación e información: Secretaría do Concello: Avd. M. M. Arcadio Delia Susana Monteavaro Fernandez de Soria, 1-15885 Vedra. Teléfono 981-814612. Fax 981-503331. Correo electrónico: mercedes. pereiras@vedra. dicoruna. es Enderezo de internet do perfil do contratante: http://www.concellodevedra.com2. a.- Tipo: contrato de servizos 2. b.- Descrición: reparación e mantemento de material da iluminación pública do Concello de Vedra 2. c.- Prazo de duración: 4 anos 3.1.- Tramitación ordinaria 3.2.- Procedemento aberto con diversos criterios de adxudicación 3.3.- Criterios de adxudicación: os establecidos na cláusula 10. C do prego de cláusulas administrativas particulares que rexen a contratación 4) Valor estimado do contrato: 111.600,00 euros mais IVE (23.436,00 euros) 5) Prezo máximo do contrato: 33.759,00 euros/anuais (IVE incluído) 6) Financiamento do contrato: 100% con cargo a recursos propios 7. a.- Garantia provisional: non se esixe 7. b.- Garantía definitiva: 5% do importe de adxudicación do contrato, excluído o IVE a) Clasificación: Grupo P. Subgrupo 1. Categoría A 9.1.- Data límite de presentación: Ata as 13:00 horas do décimo quinto día natural dende o seguinte ao da publicación deste anuncio no Boletín Oficial da Provincia. A publicación do presente anuncio efectuarase nos seguintes medios: BOP de A Coruña e no Perfil do Contratante do Concello de Vedra 9.2.- Modalidade de presentación: en tres sobres pechados de acordo co establecido na cláusula novena do prego de cláusulas administrativas particulares que rexen esta contratación 9.3.- Lugar de presentación: as proposicións poderán presentarse por correo, telefax, ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común A Mesa de Contratación constituirase o quinto día hábil tras a finalización do prazo de presentación das proposicións, ás 12:00 horas.10) Gasto de publicidade. Son por conta do adxudicatario.11) Exposición de pregos: Perfil do contratante (www.concellodevedra.com) Vedra, 16 de maio de 2013 O ALCALDE Asdo. Carlos Martínez Carrillo
24/05/2013 | Administración LocalMunicipal
Cambre
Notificación - expediente de orde de execución

Con data 22 de marzo de 2013 ditouse resolución de inicio de expediente de orde de execución no procedemento seguido neste Concello para reparación de muro en O Retiro, s/n, Cambre, que se publica íntegramente no anexo. Ao non poder realizar a notificación no último domicilio coñecido, mediante a presente, e ao amparo do disposto no art.59.5 da Lei 30/1992, de réxime xurídico das administracións públicas e do procedemento administrativo común, notifícase ao interesado a devandita resolución. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992 de 26 de novembro, significándolle que o expediente atópase a súa disposición nas oficinas de Urbanismo do Concello de Cambre, sito en Adro, 1, Cambre. A nosa ref: urbanismo. Asunto: expediente de orde de execución Expediente: 21/27/13 En relación co informe da Policía Local de data 13 de febreiro de 2013 pola caída de parte dun muro no lugar de Meixigo, e á vista dos informes do encargado de obras e do aparellador municipal de datas 21 de febreiro e 18 de marzo de 2013. Visto o informe/proposta emitido pola Área de Urbanismo e Réxime Interior de data 21 de marzo de 2013. En uso das atribucións que me foron conferidas segundo a Resolución de Alcaldía nº 999 de data 17 de xuño de 2011, resolvo: Primeiro. Iniciar expediente de orde de execución á empresa “INMOBILIARIA LA BARCALA, S. L.” para a reparación do muro existente na parcela sita en O Retiro, s/n, Cambre, con referencia catastral 3925908NH5932N0001PT, tras terse constatado o seu derrubamento parcial, de acordo co disposto polos Arts.199 da Lei de Ordenación Urbanística e Protección do Medio Rural de Galicia e 24 do Regulamento de disciplina urbanística, que obligan ós propietarios de terreos, urbanizacións de iniciativa particular e edificacións a mantelas en condicións de seguridade, salubridade, ornato público e con suxeción ás normas sobre protección do medio ambiente e do patrimonio histórico, correspondiendo ó Concello ordea-la execución das obras necesarias para conservar aquelas condicións, con indicación do prazo de execución. Segundo. Conceder audiencia á interesada polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co Art.84 de la Lei de Réxime Xurídico e Procedemento Administrativo Común. Cambre, 7 de maio de 2013 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz
24/05/2013 | Administración LocalMunicipal
Cabanas
Investigación titularidade camiño público

O abeiro do establecido no artigo 49 do Regulamento de Bens das Entidades Locais, aprobado por Real Decreto 1372/1986, de 13 de xuño, publícase a resolución da Alcaldía de data 30 de abril de 2013, pola que se inicia expediente de investigación sobre a titularidade dun camiño en Carballo, que a continuación se transcribe. “Visto o escrito presentado por D. José Luis Iglesias Vázquez e outros sobre o peche do camiño situado en Carballo de Abaixo que describen na documentación gráfica que adxuntan, o cal consideran que se está a tratar dun camiño público e solicitan a liberación da ocupación que se está a realizar. Visto o informe realizado pola policía local e documentación incorporados polos que se pode concluír que concorren os presupostos para o exercicio da potestade de investigación. Visto o informe de Secretaría, e de conformidade co establecido no artigo 45 do Regulamento de Bens das Entidades Locais, artigo 45 da lei 33/2003, do 3 de novembro, de Patrimonio das Administracións Públicas, artigo 21.1. s) da Lei 7/1985, do 2 de abril, Reguladora das Bases de Réxime Local, e disposicións concordantes, RESOLVO: 1º.- Incoar expediente de investigación da titularidade do camiño situado no lugar de Carballo de Abaixo, parroquia de Cabanas, e solicitar dos Rexistros que procedan cantos antecedentes e datos consten relativos ao ben investigado, incorporándose ao expediente as certificacións que se expidan a este efecto.2º.- Publicar a resolución no Boletín Oficial da Provincia e facer exposición pública no taboleiro de anuncios da Casa do Concello de Cabanas, durante o prazo de quince días con identificación do ben investigado.3º.- Abrir trámite de información pública por prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación, para que as persoas polo expediente de investigación poidan alegar por escrito canto estimen conveniente ao seu dereito ante a Corporación, acompañando tódolos documentos en que funden as súas alegacións. No caso de que existan afectados no expediente de investigación que resulten coñecidos e identificables, deberán ser notificados persoalmente. Igualmente darase traslado desta resolución a Administración do Estado e a Comunidade Autónoma para que poidan, no seu caso, facer valer os seus dereitos e alegar o que proceda.4º.- Abrir un período de proba por prazo de trinta día no que serán admisibles os seguintes elementos: - Os documentos públicos xudiciais, notariais ou administrativos outorgados de acordo a dereito. - O recoñecemento e ditame pericial. - A declaración de testemuñas.5º.- O expediente porase de manifesto por termo de dez días ás persoas a quen afecte a investigación e houberen comparecido nel, para que no devandito prazo aleguen o que consideren conveniente ao seu dereito.” Cabanas, 6 de maio de 2013. O Alcalde. Asdo. Germán Castrillón Permuy.
24/05/2013 | Administración LocalMunicipal
A Baña
Padrón taxa subministro auga, 1º trimestre 2013

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 1º trimestre de 2013, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 11 de xullo de 2013. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A Baña, 16 de maio do 2013. O Alcalde, José Andrés García Cardeso
24/05/2013 | Administración LocalMunicipal
Muxía
Ampliación cemiterio parroquial en Grixa-Vilastose

De acordo co establecido no Decreto 133/2008, polo que se regula a avaliación de incidencia ambiental, publícase durante prazo de 20 días o expediente incoado por ARZOBISPADO DE SANTIAGO, para a ampliación de cemiterio parroquial na Grixa, Parroquia de Vilastose, de Muxía, coa fin de que os interesados no expediente poidan presentar as alegacións que estimen oportunas ós seus dereitos. Muxía, 15 de maio de 2013 O Alcalde Félix Porto Serantes
24/05/2013 | Administración LocalMunicipal
Rianxo
Recadación
Publicación liquidacións definitivas taxa mercado

Intentada a notificación da taxa de mercado que se relaciona a continuación, ao interesado que así mesmo se cita, no último enderezo coñecido, e non sendo posible practica-la mesma, de conformidade co disposto no art.59.5 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa notificación a través da publicación do presente anuncio, estando a disposición do interesados o expediente no departamento de Recadación do Concello de Rianxo. Ingreso: O importe da liquidación deberá ingresalo nas contas ordinarias que o Concello ten abertas nas oficinas colaboradoras. a) Se a notificación desta liquidación se recibiu entre os días 1 e 15 de cada mes, dende a data da recepción da notificación ata o día 20 do mes posterior, ou, se este non fose hábil, ata o inmediato hábil seguinte. b) Se a notificación desta liquidación se recibiu entre os días 16 e último de cada mes, dende a data da recepción da notificación ata o día 5 do segundo mes posterior, ou, se este non fose hábil, ata o inmediato hábil seguinte. Se, transcorridos os prazos anteriores, non se realizase o ingreso, procederase ó seu cobramento pola vía de constrinximento, cas recargas e xuros de demora legalmente esixibles. RECURSOS: Contra a presente resolución que remata a vía administrativa poderá interpoñer potestativamente, recurso de reposición perante o Sr. Alcalde-Presidente no prazo de un mes contados a partires do día seguinte ó da recepción da presente. Contra a resolución do recurso potestativo de reposición poderá interpoñer recurso contencioso-administrativo perante o Xulgado de esta orden xurisdiccional, no seu caso, no prazo de dous meses contados a partires do día seguinte ó da notificación da resolución expresa do nomeado recurso. Se a resolución non fora expresa o prazo para interpoñe-lo recurso contencioso-administrativo será de seis meses contados a partires do día siguiente ó que se produzca a desestimación por silencio administrativo. Non Obstante, poderá interpoñer directamente o recurso constencioso-administrativo citado ante o organo competente da orde xurisdiccional contencioso-administrativo, sen necesidade de interpoñe-lo recurso potestativo de reposición, no prazo de dous meses contado dende o día seguinte ó da notificación da presente. E todo isto sen perxuizo de que poida ejercitar calquera outro recurso que estime procedente. O que se publica a efectos da súa notificación. Rianxo, a 10 de marzo de 2013 Fdo. / Asdo. Adolfo Muiños Sánchez Alcalde do Concello de Rianxo
24/05/2013 | Administración LocalMunicipal
Carnota
RA 16-05-2013 adxudicataria “Adecuacion Praza Pública Rural de O Viso”

DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obra “ADECUACION PRAZA PÚBLICA RURAL DE O VISO”, cofinanciada por AGADER, unha vez formulada a proposta técnica de adxudicación e aportada polo licitador a documentación a que fai referencia a cláusula 16.1 do prego de cláusulas administrativas aprobado polo pleno da Deputación Provincial en sesión 25/05/2012, publicadas no BOP 103, de 01/06/2012 e por resolución desta alcaldía do 15/04/2013. De conformidade coa cláusula 16.3 do prego, Primeiro.- ADXUDICAR o contrato para a execución da obra ADECUACION PRAZA PÚBLICA RURAL DE O VISO, á empresa Construcciones y Obras Andujar S. L. B 15.866.965, polo prezo de adxudicación de 64.000,00€ (52.892,56€ + 11.107,44€ IVA), e un prazo de execución de 045 dias, tendo que presentar antes do inicio das obras o Plan de Seguridade e Saúde. Segundo.- A adxudicación se notificará aos licitadores e publicarase no BOP de confirmidade co apartado 15 de cadro de características do contrato. Terceiro.- A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración. Dado en Carnota a 16 de maio de 2013 O alcalde Ante mín, O secretario Asdo. Carlos Bousoño López
24/05/2013 | Administración LocalMunicipal
A Laracha
Elevación a definitivo do acordo de aprobación provisional da modificación da ordenanza fiscal número 15, reguladora do imposto sobre bens inmobles

Quedando definitivamente arpobada a modificación da Ordenanza Fiscal número 15 do Concello por acordo plenario na sesión de 27 de marzo de 2013, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. De acordo do artigo 65.3 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, estarán exentos do imposto sobre bens inmobles aqueles bens dos que sexan titulares os centros sanitarios de titularidade pública, sempre que estean directamente afectados ao cumprimento dos fines específicos dos referidos centros. A Laracha, 16 de maio de 2013 O Alcalde José Manuel López Varela
24/05/2013 | Administración LocalMunicipal
Abegondo
Modificación da ordenanza fiscal da taxa pola subministración de auga potable

O Concello Pleno, en sesión ordinaria celebrada o día 15 de maio de 2013 acordou a aprobación provisional da modificación da Ordenanza Fiscal reguladora da taxa pola prestación do servizo de subministración de auga potable. En cumprimento do disposto no artigo 17.2 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o seguinte á inserción deste anuncio no Boletín Oficial da Provincia, aos efectos de que os interesados poidan examinar o expeidente e presentar as reclamacións que estimen oportunas. Se transcorrido o dito prazo non se presentaron reclamacións, consideraráse aprobado definitivamente o acordo de aprobación provisional. Abegondo, 15 de maio de 2013. O Alcalde-Presidente, José Antonio Santiso Miramontes.
24/05/2013 | Administración LocalMunicipal
Santa Comba
Edicto - Francisco Ferrol, SL

Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2001, do 30 de decembro, de ordenación urbanística e protección do medio rural de Galicia, sobre edificacións sen licenza, tramítase a instancia de FRANCISCO FERROL, S. L. o recoñecemento definitivo da construción ou edificación da nave industrial coa actividade de fabricación de bloques de formigón, sita no lugar das Antes, parroquia de Arantón, de acordo cos anexos técnicos presentados, e cumprindo o disposto no artigo 8.3 do Decreto 133/2008, do 12 de xuño, no que se regula a avaliación de incidencia ambiental, sométese á información pública por período de vinte (20) días hábiles, coa fin de que durante o mesmo -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 29 de abril de 2013. O Alcalde Asdo.: Antonio Manuel Landeira Gallardo.
24/05/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Modificación base sexta convocatoria XVI premio de teatro Rafael Dieste

De acordo coa Resolución da Presidencia núm.8.786 de 8.05.2013 queda modificado o parágrafo sexto da base sexta da convocatoria do XVI Premio de Teatro Rafael Dieste, no sentido seguinte: A decisión do xurado terá lugar no mes de xuño de 2013, e será dada a coñecer no taboleiro de anuncios e na páxina web da Deputación, e a través dos medios de comunicación. A Coruña, 14 de maio de 2013 O Presidente O Secretario Diego Calvo Pouso José Luis Almau Supervía
24/05/2013 | Administración LocalMunicipal
Ponteceso
Secretaría
Padrón das taxas polos servizos de subministración de auga e conservación de contadores, saneamento e depuración de augas residuais

Exposición pública do Padrón das taxas polos servizos de subministración de auga e conservación de contadores, saneamento e depuración de augas residuais. A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 1º trimestre de 2013. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana núm.11), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 10 de maio de 2013 O alcalde José Luis Fondo Aguiar
23/05/2013 | Administración LocalMunicipal
Culleredo
Secretaría Xeral
Nomeamento membros Xunta Goberno Local

Por resolución de data 09 de maio de 2013, a Alcaldía-Presidencia adoptou o acordo que na súa parte dispositiva dí: “Primeiro.- Nomear como membros da Xunta de Goberno Local ao/á concelleiro/a, Don Carlos German Alaoui Ismaili Guizada e Dona Amparo Inmaculada Fuentelsaz Rizzi. Segundo.- Notificar persoalmente aos designados a presente Resolución e ordear a súa publicación no Boletín Oficial da Provincia. Terceiro.- Dar conta da presente Resolución ó Pleno da Corporación na primeira sesión que celebre”. O que se publica en cumprimento do disposto no art.44.2 do precitado texto legal. Culleredo, 13 de maio de 2013. O Alcalde, Asdo.: Julio Sacristán de Diego
23/05/2013 | Administración LocalMunicipal
Curtis
Conta xeral do exercicio económico 2012

Unha vez informada pola Comisión Especial de Contas deste Concello, en sesión celebrada o día 15 de maio do ano en curso, a conta xeral correspondente ó exercicio económico 2012, de conformidade co disposto no apartado 3 do artigo 212 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, queda exposta ó público na Secretaría-Intervención deste Concello, por prazo de quince días hábiles, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, do 2 de abril, e 212.3 do Real decreto lexislativo 2/2004, do 5 de marzo. Curtis, 15 de maio de 2013. O alcalde Javier Francisco Caínzos Vázquez
23/05/2013 | Administración LocalMunicipal
Fene
Secretaría
Anuncio licenza de apertura solicitada por David S. Carballo Rodríguez e Manuel Carballo Rodríguez

Don Valdeci Calabres Leocadio e don Marinica Toubes Canser solicitaron licenza de apertura en base ao Proxecto de acondicionamento de nave industrial para almacén de mercadorías na parcela K-2/1, do polígono industrial Vilar do Colo, Fene. De acordo co Decreto 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de vinte días hábiles, que comezará a contar dende a última das publicacións deste anuncio no BOP e no DOGA, para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente 2011/AP006/000014 pode consultarse no Departamento de Urbanismo deste Concello en horario de oficina. O que traslado para xeral coñecemento, Fene, a 7 de maio de 2013. O alcalde, Gumersindo Pedro Galego Feal
23/05/2013 | Administración LocalMunicipal
Dumbría
Conta xeral 2012

ANUNCIO Formulada e rendida a conta xeral do exercicio de 2012 e informada favorablemente pola Comisión Especial de Contas en sesión de data 14 de maio de 2013, sométese a información pública na Secretaría deste Concello polo prazo de 15 días, durante os cales e 8 máis, os interesados poderán presentar as reclamacións, reparos e observacións que estimen convintes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Dumbría, 14 de maio de 2013. O ALCALDE José Manuel Pequeño Castro
23/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 268/2009

Resolución do 30 de abril de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Val do Dubra (expediente IN407A 268/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: anexo 1 ao proxecto LMT, CT, RBT Albaxeira. Situación: concello de Val do Dubra. Características técnicas: Liña eléctrica de media tensión aérea, a 20 kV, cunha lonxitude de 0,387 km, coa orixe en apoio existente 107-63 da LMT NEG-806 (Vilar de Suso-LA30), con entronque na derivada ao CT Vilar Rebordelos (expediente 50.216), condutor tipo LA 56/54,6 mm 2 e final no CTI Albaxeira (proxectado). Centro de transformación intemperie, cunha potencia de 50 kVA e unha relación de transformación de 20.000/400-230 V. Liña de baixa tensión aérea, cunha lonxitude de 0,135 km, coa orixe no CTI Albaxeira (proxectado), condutor tipo RZ e apoios de formigón. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 30 de abril de 2013. Susana Vázquez Romero Xefa territorial da Coruña
23/05/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Renovación e adecuación do Centro de Proceso de Datos da Deputación Provincial da Coruña á norma TIA-942 para a prestación de servizos aos concellos da provincia

1. Entidade adxudicadora: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación. C) número de expediente: PCO.001.2013.00181.2. Obxecto do contrato: RENOVACIÓN E ADECUACIÓN DO CENTRO DE PROCESO DE DATOS DA DEPUTACIÓN PROVINCIAL DA CORUÑA Á NORMA TIA-942 PARA A PRESTACIÓN DE SERVIZOS AOS CONCELLOS DA PROVINCIA.3. Prazo de execución: tres meses.4. Tramitación e procedemento de adxudicación: A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto: A) Presuposto sen IVE: 198.339,97 €; B) IVE ao 21%: 41.651,39 €; C) Presuposto total (A+B): 239.991,36 €. 6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Clasificación: non se esixe.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00, dentro do prazo de 15 días naturais, contados dende o seguinte ao da publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 14 de maio de 2013. O presidente, O secretario, Diego Calvo Pouso José Luis Almau Supervía
23/05/2013 | Administración LocalMunicipal
Culleredo
Secretaría Xeral
Nomeamento de tenentes de alcalde

ANUNCIO Por resolución de data 09 de maio de 2013, a Alcaldía-Presidencia adoptou o acordo que na súa parte dispositiva dí: “Primeiro. –Nomear primeiro tenente de alcalde ao concelleiro membro da Xunta de Goberno Local don Ahmed Salek La Hoz Banaclocha. Segundo. –Nomear sétima tenente de alcalde á concelleira dona María Guadalupe Pombo Carril. Terceiro. –Como consecuencia do acordado anteriormente, a orde de nomeamentos de tenentes de alcalde queda do seguinte xeito: Primeiro tenente de alcalde: don José Ramón Rioboo Castro. Segunda tenente de alcalde: dona María Alicia Ferreiro Varela. Terceiro tenente de alcalde: don Diego Antonio Taibo Monelos. Cuarto tenente de alcalde: don Narciso Marzoa Martínez. Quinta tenente de alcalde: dona Marta María Figueroa Fuentes. Sexta tenente de alcalde: dona Marta María Iglesias Becerra. Setima tenente de alcalde: dona María Guadalupe Pombo Carril. Cuarto. –Notificar persoalmente ao/as designados a presente resolución e ordear a súa publicación no Boletín Oficial da Provincia, sen prexuízo da súa efectividade desde o día seguinte ó da data, conforme establece o artigo 46.2 do Real decreto 2568/1986, do 28 de novembro. Quinto. –Dar conta da presente resolución ao Pleno da Corporación na primeira sesión que celebre.” O que se publica en cumprimento do disposto no art.44.2 do precitado texto legal. Culleredo, 13 de maio de 2013. O alcalde Asdo.: Julio Sacristán de Diego
23/05/2013 | Administración LocalMunicipal
Santiago de Compostela
Tesourería. Sección de Xestión
Padrón OMS

ANUNCIO EXPEDIENTE: PADRÓN OMS ANO 2013 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de Xestión Tributaria. Configurado pola Tesourería o padrón da taxa pola ocupación de terreos de uso público con mesas e cadeiras con finalidade lucrativa do período impositivo 2013, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende, n.º 4-baixo, entre os días 5 de maio e 5 de xullo de 2013, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria, e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de maio e 5 de xullo de 2013. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 26 de abril de 2013. A CONCELLEIRA DELEGADA DE FACENDA Asdo.: Cecilia Sierra Rey
23/05/2013 | Administración LocalMunicipal
Laxe
Lista numerada de ordenanzas municipais

Aprobada provisionalmente polo Pleno deste Concello, na sesión celebrada o 10 de maio de 2013, una lista numerada de ordenanzas municipais, queda exposto ao público o expediente tramitado por prazo de trinta días, durante o que pode ser examinado na Secretaría municipal e formularse polos interesados dentro do mesmo prazo, se así o consideran oportuno, as reclamacións pertinentes. De non se presentar reclamacións, entenderase definitivamente adoptado o acordo provisional, procedéndose á publicación da devandita lista de ordenanzas. LAXE, 13 de maio de 2013. O ALCALDE Antonio Carracedo Sacedón
23/05/2013 | Administración LocalMunicipal
Boimorto
Aprobación inicial de expediente de modificación de créditos

ANUNCIO O Pleno municipal, en sesión extraordinaria urxente de data 13/05/2013, acordou aprobar inicialmente o expediente de modificación de créditos n.º 6/2013, suplemento de crédito 1/2013, e tramitar o expediente para a súa entrada en vigor, aplicando o disposto no artigo 177 do texto refundido da Lei reguladora das facendas locais e no artigo 38 do Real decreto 500/1990, do 20 de abril, polo que se somete a exposición pública de quince días hábiles a partir da publicación no BOP, considerándose o acordo de aprobación inicial como definitivo de non presentarse reclamacións. O que se fai público os efectos oportunos. Boimorto, 14 de maio de 2013. O alcalde Asdo.: José Ignacio Portos Vázquez
23/05/2013 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos no día de hoxe, unha vez incorporado o expediente de modificación de créditos número 1/2013

A Corporación provincial, en sesión plenaria celebrada o día 26 de abril de 2013, aprobou o Expediente de modificación de créditos nº 1/2013 que se tramita dentro do vixente presuposto xeral da Excma. Deputación provincial. O expediente considérase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos nº 1/2013: O que se fai público para xeral coñecemento. A Coruña, 21 de maio de 2013 O PRESIDENTE, O SECRETARIO XERAL, Diego Calvo Pouso José Luis Almau Supervía
23/05/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de seis embarcacións “tipo optimist” para escola de vela, para o desenvolvemento da campaña de vela 2013 da Deputación Provincial da Coruña

1. Entidade adxudicadora: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación. C) Número de expediente: PCO.001.2013.00385.2. Obxecto do contrato: SUBMINISTRACIÓN DE SEIS EMBARCACIÓNS “TIPO OPTIMIST” PARA ESCOLA DE VELA, PARA O DESENVOLVEMENTO DA CAMPAÑA DE VELA 2013 DA DEPUTACIÓN PROVINCIAL DA CORUÑA 3. Prazo de entrega: un mes e, en todo caso, inmediatamente antes do comezo dos cursos incluidos na Campaña de Vela 2013 que terán lugar nas datas e lugares que se indican: do 1 ao 5 de xullo en Ribeira; do 8 ao 12 de xullo en Cee; do 15 ao 19 de xullo en Cabañas 4. Tramitación e procedemento de adxudicación: A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto: A) Presuposto sen IVE: 12.892,56 €; B) IVE ao 21%: 2.707,44 €; C) Presuposto total (A+B): 15.600,00 €. 6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Clasificación: non se esixe.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 16 de maio de 2013. O presidente, O secretario, Diego Calvo Pouso José Luis Almau Supervía
23/05/2013 | Administración LocalMunicipal
Negreira
Aprobación definitiva do proxecto de delimitación da UE-5 do Plan xeral de ordenación municipal de Negreira

ANUNCIO A Xunta de Goberno Local que tivo lugar con data do 15 de maio de 2013 aprobou definitivamente o proxecto de delimitación da UE-5 do Plan xeral de ordenación municipal, circunstancia que se fai pública ós efectos do cumprimento do artigo 38 do RD 3288/1978, do 25 de agosto, polo que se aproba o Regulamento de xestión urbanística para o desenvolvemento e aplicación da Lei sobre réxime do solo e ordenación urbana. Negreira, 15 de maio de 2013. Alcalde-presidente José Blanco Pazos
23/05/2013 | Administración LocalMunicipal
Ribeira
Publicidade da formalización de contratos

PUBLICIDADE DA FORMALIZACIÓN DE CONTRATOS De conformidade co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, fanse públicas as seguintes formalizacións de contratos: Proxecto: RENOVACIÓN DE SERVIZOS NA RÚA PADRE SARMIENTO (RIVEIRA). Tipo de contrato: contrato administrativo de obras. Financiamento: municipal. Procedemento de licitación: procedemento negociado sen publicidade, cun único criterio de adxudicación (prezo máis baixo) e tramitación ordinaria. Órgano adxudicador: Xunta de Goberno Local (sesión da data 20/03/2013). Adxudicatario: Lisardo Inversiones, S. L. Prezo de adxudicación: 119.613,64 euros (base: 98.854,25 euros; IVE 21%: 20.759,39 euros). Prazo de execución: 3 meses. Data da formalización do contrato: 27/03/2013. Proxecto: REPARACIÓN DA LIÑA XERAL DE SANEAMENTO E DO PAVIMENTO NO PASEO DE COROSO (RIVEIRA). Tipo de contrato: contrato administrativo de obras. Financiamento: municipal. Procedemento de licitación: procedemento aberto con varios criterios de adxudicación e con tramitación urxente. Órgano adxudicador: Xunta de Goberno Local (sesión da data 27 / 03 / 2013) Adxudicatario: Acciona Infraestructuras, S. A. Prezo de adxudicación: 442.944,02 euros (base: 366.069,44 euros; IVE 21%: 76.874,58 euros). Prazo de execución: 120 días naturais. Incremento de control de calidade externo: 4,00%. Data da formalización do contrato: 12/04/2013 Riveira, a 13 de maio de 2013. O alcalde Asdo.: D. Manuel Ruiz Rivas
23/05/2013 | Administración LocalMunicipal
Oleiros
Área Económica
Aprobación padrón taxa auga, sumidoiro e canon auga 1º trimestre 2013 Zona B

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1947/2013, de data 2 de maio. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de maio de 2013 ao 30 de xuño de 2013. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 6 de maio do 2013. A 1ª T. A. Delegada de Economía e Facenda Asdo.: Mª. José Varela Neira
23/05/2013 | Administración LocalMunicipal
Arteixo
Persoal
Emprazamento aos interesados no procedemento ordinario 137/2013

Por resolución de data 02/05/2013 a Sección 1.ª da Sala do Contencioso-Administrativo do Tribunal Superior de Xustiza de Galicia, dentro do PROCEDEMENTO ORDINARIO 137/2013, relativo ao recurso contencioso-administrativo interposto por dona Beatriz Asuncion Fanny Cecilia Bermell Flint contra a aprobación da plantilla de persoal do ano 2013 deste Concello, require a remisión do expediente administrativo e o emprazamento aos interesados. En virtude do disposto na devandita resolución judicial e de conformidade co artigo 49 da Lei 29/1998, do 13 de xullo, reguladora da xurisdicción contencioso-administrativa e co artigo 59.6 la Lei 30/1992, do 26 de novembro, de réxime xurídico das administracións públicas e do procedemento administrativo común, EMPRÁZASE aos interesados para que, se así o desexan, poidan comparecer e persoarse en legal forma nos meritados autos no prazo de nove días dende a publicación do presente no Boletín Oficial da Provincia da Coruña. Arteixo, a 14 de maio de 2013. O ALCALDE-PRESIDENTE Por delegación, decreto 989/2011 Asdo.: José María Sánchez Novo